Μελέτη των επιπτώσεων της διαφαινόμενης κλιματικής αλλαγής στην καλλιέργεια του μπρόκολου
Creators: name: Κουλαρμάνης, Κωνσταντίνος Βασιλείου
Publisher: name: Aristotle University of Thessaloniki
Year: 2022
Subjects: Γεωπονία
Μπρόκολο
Κλιματική αλλαγή
Agriculture
Broccoli
Climate change

description: Με στόχο τη μελέτη των επιπτώσεων της διαφαινόμενης κλιματικής αλλαγής στην καλλιέργεια του μπρόκολου έγινε εγκατάσταση σποροφύτων τριών υβριδίων F1 (Cigno, Principe και Domino) σε τρεις διαφορετικές ημερομηνίες (7/6, 30/6 και 4/8/2021) σε υπαίθριο αγρό, έκτασης 350 m2, στο Αγρόκτημα του Πανεπιστημίου Θεσσαλονίκης με πυκνότητα 3.125 φυτά/στρ. Η ημερομηνία 4/8 αντιστοιχεί στην εγκατάσταση της καλλιέργειας συνήθως στην περιοχή, ενώ οι άλλες δύο ημερομηνίες αντιστοιχούν σε περιόδους κατά τις οποίες επικρατούν υψηλότερες θερμοκρασίες. Σε όλη τη διάρκεια της καλλιέργειας καταγράφονταν η θερμοκρασία, η σχετική υγρασία αέρα και η ένταση της ηλιακής ακτινοβολίας ανά 10 min, όπως επίσης η χορηγούμενη ποσότητα νερού σε κάθε άρδευση και η βροχόπτωση. Στη συγκομιδή καταγράφονταν το ύψος φυτού, ο αριθμός και το βάρος φύλλων, ο αριθμός και το βάρος φύλλων του στελέχους της κεφαλής, το μήκος και το βάρος στελέχους, ο αριθμός και το βάρος πλευρικών βλαστών, η διάμετρος, το βάρος και η κατηγορία ποιότητας κεφαλής. Από τα αποτελέσματα προέκυψε ότι η μέση θερμοκρασία και η ένταση της ηλιακής ακτινοβολίας στη διάρκεια των δύο πρώτων καλλιεργειών ήταν αυξημένες κατά 4,4-5,4 oC και 32-75%, αντίστοιχα, σε σχέση με την τρίτη. Συνέπειες της αύξησής τους ήταν η συντόμευση της απαιτούμενης περιόδου από την εγκατάσταση της καλλιέργειας έως τη συγκομιδή κατά 5-6 ημέρες στο υβρίδιο Cigno και η επιμήκυνσή της κατά 3-18 ημέρες στα υβρίδια Principe και Domino, καθώς και η αύξηση της χορηγούμενης ποσότητας νερού με την άρδευση κατά 14-61%. Οι υψηλότερες τιμές μέσης θερμοκρασίας και έντασης ηλιακής ακτινοβολίας προκάλεσαν σημαντική υποβάθμιση της ποιότητας της κεφαλής και μείωση της εμπορεύσιμης παραγωγής κατά 42-92%, ανάλογα με το υβρίδιο, τροποποίησαν ορισμένα μορφολογικά χαρακτηριστικά των φυτών (αριθμός και βάρος φύλλων, βάρος και διάμετρος κεφαλής) και αύξησαν τις απώλειες των φύλλων της βάσης (επιτάχυναν τη γήρανση των φυτών). Ο γενότυπος είχε καθοριστικότερη επίδραση στο ύψος φυτού, τη φυτομάζα, το μήκος και το βάρος στελέχους, καθώς και τον αριθμό και το βάρος πλευρικών βλαστών, ενώ η αλληλεπίδραση της αύξησης της μέσης θερμοκρασίας και της έντασης της ηλιακής ακτινοβολίας με τον γενότυπο είχε καθοριστικότερη επίδραση στο βάρος κεφαλής. Συμπερασματικά, η διαφαινόμενη κλιματική αλλαγή (αύξηση μέσης θερμοκρασίας και έντασης της ηλιακής ακτινοβολίας κατά 4,4-5,4 oC και 32-75%, αντίστοιχα) εκτιμάται πως θα έχει δυσμενή επίδραση στην καλλιέργεια του μπρόκολου σε ότι αφορά στην εμπορεύσιμη παραγωγή και την ποιότητα, ενώ επιπλέον θα προκαλέσει και σημαντική διαφοροποίηση στην άσκηση της καλλιέργειας σε ότι αφορά στη διάρκεια της καλλιεργητικής περιόδου, την ποσότητα νερού που χορηγείται με την άρδευση, τις απαιτούμενες καλλιεργητικές πρακτικές (π.χ πυκνότητα φύτευσης) κ.ά.
description: In order to study the impacts of emerging climate change on broccoli crop, seedlings of three hybrid F1 (Cigno, Principe and Domino) were transplanted on three different dates (7/6, 30/6 and 4/8/2021) in an open field, area 350 m2, on the Farm of the University of Thessaloniki with a density of 31,250 plants/ha. The date 4/8 corresponds to the establishment of the crop usually in the area, while the other two dates correspond to periods during which higher temperatures prevail. Throughout the crop, the temperature, relative humidity and intensity of sunlight per 10 min were recorded, as well as the amount of water administered in each irrigation and rainfall. At harvest plant height, number and weight of leaves, number and weight of leaves on stem, stem length and weight, number and weight of lateral shoots, diameter, weight and head quality category were recorded. The results showed that the average temperature and intensity of sunlight during the first two crops were increased by 4.4-5.4 oC and 32-75%, respectively, compared to the third. Consequences of their increase were the shortening of the required period from the establishment of the crop to the harvest by 5-6 days in the hybrid Cigno and its extension by 3-18 days in the hybrids Principe and Domino, as well as the increase of the administered amount of water with irrigation by 14-61%. The higher values of average temperature and intensity of sunlight caused a significant deterioration of the quality of the head and a reduction of the marketable production by 42-92%, depending on the hybrid, modified some morphological characteristics of the plants (number and weight of leaves, weight and diameter of the head) and increased the losses of the leaves of the base (accelerated the senescence of the plants). The genotype had the most decisive effect on plant height, phytomass, stem length and weight, as well as the number and weight of lateral shoots, while the interaction of the increase in mean temperature and intensity of sunlight with the genotype had the most decisive effect on head weight. In conclusion, the emerging climate change (increase of average temperature and intensity of solar radiation by 4.4-5.4 oC and 32-75%, respectively) is estimated to have an adverse effect on broccoli crop in terms of marketable production and quality, while in addition it will cause a significant difference in the practice of cultivation in terms of the duration of the growing period, the amount of water supplied by irrigation, the required cultivation practices (e.g. planting density) etc.